Diari Oficial de la Generalitat Valenciana


Sumari del DOGV 8706, del 27-12-2019 (2019/9828)

Notificació de la sentència dictada en el judici verbal número 205/2019.
------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9828


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 205/2019. [2019/9828]  
En aquest procediment, seguit a instàncies de Coral Homes, SLU, contra ocupants ignorats de l'immoble situat al carrer Carrasqueta, número 89 C, urbanització Pla Lloma de Busot, s'ha dictat sentència, la part dispositiva de la qual diu, literalment, el següent:  
  
«Dispositiva  
Estime íntegrament la demanda interposada pel procurador dels tribunals, Lorenzo Ruiz Martínez, que actua en nom i representació de Coral Homes, SL, contra els ocupants ignorats de l'habitatge unifamiliar situat a Busot, urbanització Pla Lloma, carrer Carrasqueta, número 89 C, i, en conseqüència, condemne els demandats a abandonar la finca indicada, deixar-la lliure i expedita, amb la retirada dels béns de la seua propietat, i a posar-la a la disposició de l'actora, sota l'advertiment de llançament en cas de no complir el contingut d'aquesta resolució.  
  
Tot això, amb condemna expressa a costes a la part demandada.  
Notifiqueu-ho de forma legal a les parts i feu-los saber que contra aquesta sentència es pot interposar un recurs d'apel·lació que, si és el cas, s'ha d'interposar-se en la forma següent:  
1r. S'ha de formalitzar, per mitjà d'un escrit presentat davant d'aquest jutjat en un termini de 20 dies comptats des de la notificació d'aquesta resolució perquè el resolga, amb la prèvia tramitació legal, l'Audiència Provincial d'Alacant.  
2n. En l'escrit d'interposició s'ha d'esmentar la resolució que s'apel·la, el o els pronunciaments que s'impugnen i les al·legacions en les quals es base la impugnació.  
3r. Si la quantia del procés és superior a dos mil euros (2.000 ?), l'escrit ha d'anar signat per un advocat i un procurador amb poder suficient.  
4t. Amb l'escrit d'interposició, s'ha de justificar la constitució d'un depòsit per l'import de les rendes vençudes i de les quantitats que haja de pagar per endavant a aquesta data. Aquest depòsit s'ha de dur a terme en el compte de depòsits i consignacions d'aquest jutjat i, sense aquest, no s'admetrà a tràmit el recurs.  
5é. També s'haurà d'acreditar la constitució d'un altre depòsit per un import de cinquanta euros (50 ?) en el compte d'aquest jutjat, que es perdrà en benefici de l'Administració de justícia en el cas de desestimar-se el recurs. La falta de justificació de la constitució d'aquest depòsit comportarà també la inadmissió a tràmit del recurs.  
6é. En el cas de concórrer el fet imposable, haurà d'adjuntar-se el justificant d'autoliquidació del pagament de la taxa per l'exercici de la potestat jurisdiccional prevista en la Llei 10/2012, de 20 de novembre. La falta de presentació d'aquest justificant no suspendrà el transcurs dels terminis processals i se'n podrà produir la preclusió.  
Expediu testimoniança d'aquesta resolució per a incorporar-la a les actuacions i porteu l'original al llibre de sentències.  
Aquesta és la meua sentència, que pronuncie, mane i signe.»  
Publicació. La sentència anterior va ser llegida i publicada per la jutgessa que la subscriu, en l'audiència pública del mateix dia de la seua data. En done fe.  
I, atés que el demandat, ocupants ignorats del carrer Carrasqueta, número 89 C, urbanització Pla Lloma de Busot, es troba en parador ignorat, s'expedeix aquest edicte a fi que li valga de notificació en deguda forma.  
  
Sant Vicent del Raspeig, 11 d'octubre de 2019.- El lletrat de l'Administració de justícia: Antonio Senis Fernández.